DOI: 10.14457/tu.the.2016.15
title: พฤติกรรมการอ่าน ความพึงพอใจของผู้อ่านนิยายรักโรแมนติกจีนย้อนยุค

description: การศึกษาเรื่อง พฤติกรรมการอ่าน ความพึงพอใจของผู้อ่านนิยายรักโรแมนติกจีน   ย้อนยุค มีวัตถุประสงค์ 1) เพื่อศึกษาลักษณะทางประชากรของกลุ่มตัวอย่างที่อ่านนิยายรักโรแมนติกจีน     ย้อนยุค 2) เพื่อศึกษาพฤติกรรมการอ่านนิยายรักโรแมนติกจีนย้อนยุคของกลุ่มตัวอย่าง 3) เพื่อศึกษา       ความพึงพอใจจากการอ่านนิยายรักโรแมนติกจีนย้อนยุคของกลุ่มตัวอย่าง 4) เพื่อศึกษาว่า        ลักษณะทางประชากรมีผลต่อพฤติกรรมการอ่านนิยายรักโรแมนติกจีนย้อนยุคต่างกันหรือไม่ และ        5) เพื่อศึกษาว่าพฤติกรรมการอ่านต่างกันมีความสัมพันธ์กับความพึงพอใจจากการอ่านนิยายรัก           โรแมนติกจีนย้อนยุคต่างกันหรือไม่ ระเบียบวิธีวิจัยเป็นงานวิจัยเชิงสำรวจทำการรวบรวมข้อมูลจากแบบสอบถาม ใช้วิธีการสุ่มตัวอย่างแบบไม่อาศัยความน่าจะเป็น (Non-Probability sampling)   กลุ่มตัวอย่าง คือ ผู้อ่านหนังสือในเขตกรุงเทพมหานคร จำนวน 300 ตัวอย่าง ทดสอบความน่าเชื่อถือของเครื่องมือตามแนวคิดของครอนบัค (Cronbach Alpha Formula) จำนวน 30 ตัวอย่าง ทดสอบ             ความน่าเชื่อถือเครื่องมือว่ามีความเชื่อถือในระดับสูงมีค่าการทดสอบที่ 0.851 สถิติในการวิเคราะห์ ผลใช้สถิติเชิงพรรณนา (ได้แก่ การแจงความถี่ ร้อยละ ค่าเฉลี่ย ค่าเบี่ยงเบนมาตรฐาน และวิเคราะห์ข้อมูลเชิงปริมาณ (ทดสอบความสัมพันธ์ระหว่างตัวแปรสองตัวที่เป็นอิสระจากกันโดยใช้สถิติทดสอบ Independent Samples T – test, F – test และ Pearson’s correlation test และวัดขนาดของความสัมพันธ์ค่าสถิติ Contingency Coefficient ที่ระดับนัยสำคัญทางสถิติที่ 0.05 ประมวลผลข้อมูลจากโปรแกรมคอมพิวเตอร์สำเร็จรูป ผลการศึกษาลักษณะทางประชากรของกลุ่มประชากรตัวอย่างที่อ่านนิยายรัก            โรแมนติกจีนย้อนยุคของคนไทย ส่วนมากจะเป็นเพศหญิง มากกว่า เพศชาย มี อายุ 22 - 29 ปี    ส่วนใหญ่อยู่ในระดับปริญญาตรี ประกอบอาชีพ พนักงานบริษัทเอกชน มากที่สุด รองลงมา นักเรียน/นักศึกษา มีรายได้ส่วนใหญ่ 15,001 – 20,000 บาท ผลการศึกษามีพฤติกรรมการอ่านนิยายรัก       โรแมนติกจีนย้อนยุค ประเภทนิยายไทยและประเภทของนิยายแปล อ่านมากที่สุด คือ นิยายรัก (Romance Fiction) ประเภทของนิยายแปลจากต่างชาติ อ่านมากที่สุด คือ นิยายแปลจากจีน สถานที่ทำให้รู้จักนิยายรักโรแมนติจีนย้อนยุค มากที่สุด คือ อินเตอร์เนต รองลงมา ร้านหนังสือ       ในห้างสรรพสินค้า มีระยะเวลาการอ่าน จำนวน 1 - 5 ปี ส่วนมากมักจะอ่านและเก็บสะสม สำนักพิมพ์ที่ชอบอ่านนิยายรักโรแมนติกจีนย้อนยุคมากสุด สำนักพิมพ์แจ่มใส รองลงมา สำนักพิมพ์ห้องสมุดดอตคอม สถานที่ในการซื้อนิยายรักโรแมนติกจีนย้อนยุค มากที่สุด คือ สั่งจากอินเตอร์เนต  มีความถี่ในการอ่าน มากสุด 1 - 2  วันต่อสัปดาห์ มีระยะเวลาในการใช้อ่านนิยาย จำนวน 3 - 4 ชั่วโมง ช่วงเวลาที่ใช้อ่านเป็นช่วงเวลาว่าง มีปริมาณการอ่านเฉลี่ยสัปดาห์ จำนวน 1 - 2 เล่ม           มีลักษณะในการอ่านแบบซื้ออ่าน เหตุผลสำคัญที่ทำเลือกอ่านเพราะเนื้อเรื่องสนุก น่าติดตาม ผู้อ่านมีความพึงพอใจจากการอ่านนิยายรักโรแมนติกจีนย้อนยุคของคนไทย พบว่า มีความพึงพอใจในระดับมาก  มีความพึงพอใจสูงสุดในด้านเนื้อหา รองลงมา ด้านประโยชน์ทางการศึกษา ด้านรูปเล่ม       น้อยที่สุด คือ ด้านการพัฒนาตนเอง ตามลำดับ ผลการทดสอบสมมติฐาน พบว่า ผู้อ่านที่มีลักษณะทางประชากร ด้านระดับการศึกษามีผลต่อพฤติกรรมด้านความถี่ในการอ่านนิยายรักโรแมนติกจีนย้อนยุคต่างกัน ผู้อ่านที่มีลักษณะทางประชากร ด้านเพศ อายุ และรายได้เฉลี่ยต่อเดือน มีผลต่อพฤติกรรมด้านระยะเวลาในการใช้อ่านนิยายรักโรแมนติกจีนย้อนยุคต่างกัน ในส่วนของผู้อ่านที่มีพฤติกรรมการอ่านด้านความถี่                มีความสัมพันธ์กับความพึงพอใจจากอ่านการอ่านนิยายรักโรแมนติกจีนย้อนยุค เป็นไปในทางบวก   ซึ่งอยู่ในระดับปานกลาง และผู้อ่านที่มีพฤติกรรมการอ่านด้านระยะเวลาในการใช้อ่านมีความสัมพันธ์กับความพึงพอใจจากอ่านการอ่านนิยายรักโรแมนติกจีนย้อนยุค เป็นไปในทางบวก ซึ่งอยู่ในระดับต่ำ